Vyhodnotenie medzirezortného pripomienkového konania

Štatút Rady vlády Slovenskej republiky pre odborné vzdelávanie a prípravu, Vzorový štatút Krajskej rady pre odborné vzdelávanie a prípravu a Vzorový štatút Sektorovej rady pre odborné vzdelávanie a prípravu 

Spôsob pripomienkového konania	 	
Počet vznesených pripomienok, z toho zásadných	21  / 3 	
Počet vyhodnotených pripomienok	21 	
		
Počet akceptovaných pripomienok, z toho zásadných	13  / 3 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	8  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Ministerstvo kultúry Slovenskej republiky 	 	 	x 	 	
4 .	Ministerstvo práce, sociálnych vecí a rodiny Slovenskej republiky 	 	 	x 	 	
5 .	Ústredie práce, sociálnych vecí a rodiny 	 	 	 	x 	
6 .	Centrum pre medzinárodnoprávnu ochranu detí a mládeže 	 	 	 	x 	
7 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	x 	 	
8 .	Európske spotrebiteľské centrum 	 	 	 	x 	
9 .	Ministerstvo hospodárstva Slovenskej republiky 	3 (3o,0z) 	 	 	 	
10 .	Ministerstvo zdravotníctva Slovenskej republiky 	1 (0o,1z) 	 	 	 	
11 .	Odbor vládnej agendy Úradu vlády 	1 (1o,0z) 	 	x 	 	
12 .	Ministerstvo vnútra Slovenskej republiky 	4 (4o,0z) 	 	 	 	
13 .	Ministerstvo financií Slovenskej republiky 	2 (2o,0z) 	 	 	 	
14 .	Ministerstvo školstva Slovenskej republiky 	 	 	 	x 	
15 .	Ministerstvo zahraničných vecí Slovenskej republiky 	2 (2o,0z) 	 	 	 	
16 .	Ministerstvo obrany Slovenskej republiky 	 	 	x 	 	
17 .	Ministerstvo spravodlivosti Slovenskej republiky 	 	 	x 	 	
18 .	Ministerstvo životného prostredia Slovenskej republiky 	 	 	x 	 	
19 .	Štátny dopravný úrad 	 	 	 	x 	
20 .	Ministerstvo dopravy, pôšt a telekomunikácií Slovenskej republiky 	3 (3o,0z) 	 	 	 	
21 .	Úrad pre reguláciu sieťových odvetví 	 	 	x 	 	
22 .	Najvyšší súd Slovenskej republiky 	 	 	x 	 	
23 .	Slovenská poľnohospodárska a potravinárska komora 	3 (3o,0z) 	 	 	 	
24 .	Klub 500 	 	1 (0o,1z) 	 	 	
25 .	Národná banka Slovenska 	 	 	x 	 	
26 .	Žilinský samosprávny kraj 	1 (0o,1z) 	 	 	 	
27 .	Generálna prokuratúra Slovenskej republiky 	 	 	x 	 	
28 .	Národný bezpečnostný úrad 	 	 	x 	 	
	SPOLU	20 (18o,2z) 	1 (0o,1z) 	15 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MH SR 	K štatútu Rady vlády Slovenskej republiky pre odborné vzdelávanie a prípravu 
V úvodnej vete navrhujeme legislatívnu skratku „rada vlády“ nahradiť legislatívnou skratkou „štatút“, pretože skracované slovné spojenie sa týka názvu dokumentu a nie názvu predmetného poradného orgánu a slová „rady vlády“ nahradiť slovami „Rady vlády Slovenskej republiky pre odborné vzdelávanie a prípravu (ďalej len „rada vlády“). 	O 	A 	Zapracovaním pripomienky Ministerstva vnútra Slovenskej republiky. 	
MH SR 	K Vzorovému štatútu Krajskej rady pre odborné vzdelávanie a prípravu 
V úvodnej vete navrhujeme legislatívnu skratku „krajská rada“ nahradiť legislatívnou skratkou „štatút“, pretože skracované slovné spojenie sa týka názvu dokumentu a nie názvu predmetného poradného orgánu a slová „krajskej rady“ nahradiť slovami „Krajskej rady pre odborné vzdelávanie a prípravu (ďalej len „krajská rada“). 	O 	A 	Zapracovaním pripomienky Ministerstva vnútra Slovenskej republiky. 	
MH SR 	K Vzorovému štatútu Sektorovej rady pre odborné vzdelávanie a prípravu 
V úvodnej vete navrhujeme legislatívnu skratku „sektorová rada“ nahradiť legislatívnou skratkou „štatút“, pretože skracované slovné spojenie sa týka názvu dokumentu a nie názvu predmetného poradného orgánu a slová „sektorovej rady“ nahradiť slovami „Sektorovej rady pre odborné vzdelávanie a prípravu (ďalej len „sektorová rada“). 	O 	A 	Zapracovaním pripomienky Ministerstva vnútra Slovenskej republiky. 	
MZ SR 	čl.4 bod 10 
na konci vety doplniť slovné spojenie "alebo pri Ministerstve zdravotníctva Slovenskej republiky" 

Odôvodnenie: Nakoľko rezort riadi odbornú zložku vzdelávania a prípravy v strednom zdravotníckom školstve a určuje sieť študijných odborov na prerokúvanie odborných otázok patriacich do jeho pôsobnosti a na prípravu podkladov na zasadnutia mal v prípade potreby možnosť zriadiť pracovné skupiny pre jednotlivé zdravotnícke povolania. 	Z 	A 	 	
OVA 	m. č. CD-2009-27482/26114-4:913 
Stanovisko odboru vládnej agendy ÚV SR k „Štatútu rady Slovenskej republiky pre odborné vzdelávanie a prípravu, Vzorový štatút Krajskej rady pre odborné vzdelávanie a prípravu a Vzorový štatút Sektorovej rady pre odborné vzdelávanie a prípravu“ (č. m. CD-2009-27482/26114-4:913) 

Z hľadiska technických a jazykových úprav uplatňujeme k materiálu tieto pripomienky: 

I. Uznesenie: 
A.1: za „prípravu“ vložiť čiarku 
A.2: detto 
A.3: za „prípravu“ vložiť bodku 

II. Predkladacia správa: 
str. 1, ods. 4, 5. r.: medzi slová „organizácií deklarovaný“ vložiť čiarku 
ods. 8, 1. r.: „Krajských“ nahradiť „krajských“ 
4. r.: „Z.z.“ nahradiť „Z. z.“ – aj vo všetkých ďalších prípadoch 
str. 2, 2. r.: „dopady“ nahradiť „dosahy“ – aj vo všetkých ďalších prípadoch a 
gramatických pádoch, keď nejde o fyzický dopad 

III. Komuniké: 
4. r.: za „prípravu“ doložiť bodku 

IV. Materiál (krajská rada): 
str. 1, čl. 2, i): „Centier“ nahradiť „centier“ 
str. 3, (5), 2. r.: „v dôsledku ktorej“ nahradiť „v ktorej dôsledku“ 

(rada vlády): 
str. 4, (5), 2. r.: „v dôsledku ktorej“ nahradiť „v ktorej dôsledku“ 

(sektorová rada): 
str. 3, (4), a): „sa zúčastňovať“ nahradiť „zúčastňovať sa“ 
(5), 2. r.: „v dôsledku ktorej“ nahradiť „v ktorej dôsledku“. 

 	O 	A 	 	
MV SR 	K čl. 1 
Prvú vetu návrhu nad článkom 1 navrhujeme vypustiť.  	O 	A 	 	
MV SR 	K čl. 1 
V čl. 1 uviesť celý názov rady a za ním zaviesť legislatívnu skratku „(ďalej len „krajská rada“).“ 	O 	A 	 	
MV SR 	K čl. 2 
V predvetí článku 2 navrhujeme uviesť len slová „Krajská rada“. 	O 	N 	Vypustením navrhovaného predvetia sa obmedzí možnosť plnenia ďalších vecne príslušných úloh v oblasti odborného vzdelávania a prípravy. 	
MV SR 	K čl. 4 
V čl. 4 ods. 1 uviesť konkrétny počet členov.  	O 	N 	Počet členov rady vlády implicitne vyplýva z ustanovení čl. 4. Určovať počet členov ostatných poradných orgánov v oblasti odborného vzdelávania a prípravy je nadbytočné vzhľadom na skutočnosť, že ide o vzorové štatúty týchto poradných orgánov. 	
MF SR 	K materiálu 
Beriem na vedomie, že personálne a finančné zabezpečenie predmetného návrhu bude Ministerstvo školstva SR realizovať v rámci schváleného limitu rozpočtu verejnej správy na jednotlivé rozpočtové roky. Rovnako beriem na vedomie aj vyčíslené finančné dôsledky na rozpočty vyšších územných celkov, tak ako boli uvedené v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie k zákonu č. 184/2009 Z. z. o odbornom vzdelávaní a príprave a o zmene a doplnení niektorých zákonov. 

Súčasne však upozorňujem na výpadky príjmov v rozpočtoch vyšších územných celkov v súvislosti s finančnou krízou, v dôsledku čoho bude obtiažne plniť nové úlohy prenášané na vyššie územné celky.  	O 	A 	 	
MF SR 	K materiálu 
V záujme prehľadnosti v úvodných častiach predmetných štatútov odporúčam uviesť odvolanie sa na ustanovenia zákona, na základe ktorých sú vypracované.  	O 	N 	V nadväznosti na vypustenie príslušného ustanovenia na základe pripomienky Ministerstva vnútra Slovenskej republiky. 	
MZV SR 	Vlastný materiál 
Podľa nášho názoru by tajomník nemal byť členom príslušnej Rady ani jej predsedníctva. Odporúčame preto vypustiť tajomníka ako člena týchto orgánov v Štatúte Rady vlády (čl. 4 ods. 1 a 9), Vzorovom štatúte Krajskej rady (čl. 4 ods. 1) a Vzorovom štatúte Sektorovej rady (čl. 4 ods. 1). 	O 	N 	Tajomník poradného orgánu pre odborné vzdelávanie a prípravu plní úlohy ustanovené podľa čl. 5 ods. 3 príslušného štatútu. Za tajomníka rady vlády sa navrhuje riaditeľ inštitúcie, ktorá zabezpečuje odborné a metodické riadenie stredných odborných škôl. Obdobný prístup sa navrhuje i u ďalších poradných orgánov.  	
MZV SR 	Vlastný materiál  
Sektorovú radu v zmysle § 9 ods. 1 zákona č. 184/2009 Z. z. zriaďuje príslušná stavovská alebo profesijná organizácia. Vzorový štatút Sektorovej rady bude preto pre tieto organizácie aj po schválení vládou len odporúčaním.  	O 	A 	 	
MDPT SR 	V štatúte Rady vlády Slovenskej republiky pre odborné vzdelávanie a prípravu  
v čl. 5 ods. 5 písm. g) žiadame na konci vložiť nový text v znení: „a záznam z rokovania predsedníctva rady vlády“. 	O 	A 	 	
MDPT SR 	Vo vzorovom štatúte Sektorovej rady pre odborné vzdelávanie a prípravu  
čl. 4 ods. 3 navrhujeme zmeniť v znení: „Prvým podpredsedom sektorovej rady je zástupca stavovskej organizácie alebo zástupca profesijnej organizácie.“ 	O 	N 	Ustanovenie sa navrhuje v súlade s § 9 ods. 2 zákona č. 184/2009 Z. z. o odbornom vzdelávaní a príprave a o zmene a doplnení niektorých zákonov, podľa ktorého sektorovú radu pre odborné vzdelávanie a prípravu zriaďuje stavovská alebo profesijná organizácia v súčinnosti s príslušným ministerstvom podľa jeho odvetvovej pôsobnosti a Ministerstvom práce, sociálnych vecí a rodiny Slovenskej republiky. 	
MDPT SR 	Vo vzorovom štatúte Sektorovej rady pre odborné vzdelávanie a prípravu 
v čl. 4 ods. 6 za písm. e) vložiť nové písm. f), ktoré znie: „príslušného ministerstva podľa odvetvovej pôsobnosti“. 	O 	N 	V nadväznosti na neakceptovanie pripomienky Ministerstva dopravy, pôšt a telekomunikácií Slovenskej republiky k čl. 4 ods. 3 . 	
SPPK 	Štatút rady vlády SR pre OVaP - čl.5 - ods.3 - písm.b) 
Navrhujeme doplniť takto: "b) zabezpečuje vyhotovenie záznamu zo zasadnutia rady vlády a predsedníctva rady vlády a jeho distribúciu všetkým členom rady vlády." 
Odôvodnenie: tajomníkovi rady vlády by mala byť uložená povinnosť zabezpečiť okrem vyhotovenia záznamu aj jeho zaslanie členom rady vlády. Nadväzuje na čl.6, ods. 7. 	O 	A 	 	
SPPK 	Štatút rady vlády SR pre OVaP - čl.5 - ods.4 - písm. e) 
Navrhujeme doplniť takto: Člen rady vlády..."e) sa môže vzdať členstva v rade vlády písomným oznámením, ktoré doručí predsedovi rady vlády a organizácii, ktorá ho menovala." 
Odôvodnenie: ide o zabezpečenie oficiálneho postupu v rámci organizácií, ktoré menujú zástupcov do rady vlády SR a umožnenie ďalšieho postupu - menovania nového zástupcu. 	O 	N 	Navrhovaná úprava rieši problematiku vnútroorganizačného vzťahu medzi inštitúciou a zástupcom inštitúcie. 	
SPPK 	Štatút Krajskej rady pre oVaP - čl.3 
Navrhujeme doplniť písmeno c) takto: "c) odborné stanoviská a návrhy sektorových rád pre odborné vzdelávanie a prípravu." 
Odôvodnenie: Krajská rada pre OVaP sa pri príprave svojich stanovísk a návrhov, ktoré predkladá rade vlády SR pre OVaP, musí opierať nielen o odborné poznatky a skúsenosti zástupcov zamestnávateľov, organizácií atď., ale aj - a najmä o stanoviská a návrhy sektorových rád pre OVaP pôsobiacich v danom kraji. Tie totiž vychádzajú z praxe, z potrieb trhu práce, z ktorých sa má vychádzať pri ďalšom rozhodovaní ostatných orgánov. Vzájomné prepojenie medzi jednotlivými stupňami - radami musí byť prioritou. 	O 	N 	Podľa § 9 zákona č. 184/2009 Z.z. sú sektorové rady pre odborné vzdelávanie a prípravu poradnými orgánmi stavovských alebo profesijných organizácií. Kompetencie uvádzané v pripomienke neuplatňujú poradné orgány vlády, predsedu Sk a stavovskej a profesijnej organizácie medzi sebou, ale prostredníctvom zástupcov subjektov koordinácie OVP v týchto poradných orgánoch. Príslušná kompetencia je ustanovená v čl. 3 písm. a). 	
Klub 500 	Štatútu Rady vlády Slovenskej republiky pre odborné vzdelávanie a prípravu  
Dovoľujeme si doplniť za stranu zamestnávateľov do zloženia Rady pre odborné vzdelávanie aj zástupcu Klubu 500. Túto pripomienku si uplatňujeme na základe faktu, že zástupcovia Klubu 500 sa nachádzajú v odborných komisiách Ministerstva školstva k problematike odborného školstva. Naši zástupcovia sú ľudia z firemnej praxe so skúsenosťou problematiky odborného školstva a jeho problémov. Nominanti Klubu 500 sa podieľali na výslednej forme Zákona o odbornom vzdelávaní. 	Z 	A 	Rozporové konanie konané dňa 17. augusta 2009. Zásadná pripomienka predkladateľom stiahnutá. 	
ŽSK 	K Vzorovému štatútu Krajskej rady pre odborné vzdelávanie a prípravu 
V článku 7 Úhrada výdavkov Vzorového štatútu Krajskej rady pre odborné vzdelávanie a prípravu žiadame vypustiť vetu: „Výdavky spojené s činnosťou krajskej rady sa uhrádzajú z rozpočtu samosprávneho kraja“ a nahradiť ju vetou: „Členstvo v krajskej rade pre odborné vzdelávanie a prípravu je čestnou funkciou bez nároku na odmenu. Cestovné náklady členov bude hradiť vysielajúca organizácia“. 

Odôvodnenie: 

Návrh uznesenia vlády SR predstavuje zvýšené nároky na rozpočet Žilinského samosprávneho kraja. 
Odhadovaný dopad na rozpočet ŽSK pre rok 2009 je vo výške cca 1 962,- €/ 59 123,- Sk, v schválenom rozpočte na rok 2009 nie sú vyčlenené finančné prostriedky na financovanie krajskej rady. 
Odhadovaný dopad na rozpočet ŽSK pre rok 2010 je vo výške cca 6 120,- €/ 184 371,- Sk. 
Odhadovaný dopad na rozpočet ŽSK pre rok 2011 je vo výške cca 6 365,- €/ 191 751,- Sk. 

Doteraz fungujúci poradný orgán „Regionálna štvorpartita pre vzdelávanie ŽSK“ pracoval bezplatne, boli len minimálne výdavky spojené s činnosťou orgánu. 
Z dôvodu dopadu globálnej hospodárskej a finančnej krízy a odhadovaného dopadu na rozpočet ŽSK navrhujeme minimalizovať náklady spojené s činnosťou krajskej rady pre odborné vzdelávanie a prípravu (vykonávať funkcie v krajskej rade ako čestné funkcie, preplácanie cestovného vysielajúcou organizáciou a pod.). 

 	Z 	A